**LAZDIJŲ RAJONO SAVIVALDYBĖS TARYBA**

**SPRENDIMAS**

# DĖL BUTO SU BENDRO NAUDOJIMO PATALPOMIS, ESANČIO

# LAZDIJUOSE, SEINŲ G. 18-9, PRADINĖS PARDAVIMO KAINOS

# 

2018 m. lapkričio 6 d. Nr. 34-1506

Lazdijai

Vadovaudamasi Lietuvos Respublikos vietos savivaldos įstatymo 48 straipsnio 1 ir 2 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir atsižvelgdama į 2018-10-24 Jono Pikūno individualios įmonės parengtą nekilnojamojo turto vertinimo ataskaitą Nr. 181034, Lazdijų rajono savivaldybės taryba n u s p r e n d ž i a:

1. Tvirtinti buto (unikalus Nr. 5992-0001-0017:0009, bendras plotas 12,61 kv. m, pastatas, kuriame yra butas, pažymėtas plane 1A1p, statybos metai 1920 m., avarinis) su bendro naudojimo patalpomis a-3 (1/2 iš 3,54 kv. m) ir rūsiu R-5 (plotas 20,27 kv. m) (priklausinių ir bendro naudojimo patalpų plotas 22,04 kv. m), esančio Lazdijuose, Seinų g. 18-9, parduodamo viešame aukcione, pradinę bendrą nekilnojamojo turto pardavimo kainą – 500,00 Eur, iš jos: 500,00 Eur – pradinė nekilnojamojo turto pardavimo kaina. (Nekilnojamojo turto vertinimo ataskaitos 2018-10-24 turto vertės nustatymo pažymos Nr. 181034 kopija pridedama).

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Ineta Junelienė

2018-10-31

# LAZDIJŲ RAJONO SAVIVALDYBĖS TARYBOS SPRENDIMO „DĖL BUTO/PATALPOS-BUTO SU BENDRO NAUDOJIMO PATALPOMIS, ESANČIO

# LAZDIJAI, SEINŲ G. 18-9, PRADINĖS PARDAVIMO KAINOS“ PROJEKTO

**AIŠKINAMASIS RAŠTAS**

2018-10-31

Lazdijų rajono savivaldybės tarybos sprendimo projektas „Dėl buto/patalpos-buto su bendro naudojimo patalpomis, esančio Lazdijai, Seinų g. 18-9, pradinės pardavimo kainos“ paruoštas vadovaujantis Lietuvos Respublikos vietos savivaldos įstatymo 48 straipsnio 1 ir 2 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir atsižvelgiant į 2018-10-24 Jono Pikūno individualios įmonės parengtą nekilnojamojo turto vertinimo ataskaitą Nr. 181034.

Butas/patalpa-butas su bendro naudojimo patalpomis, pažymėtomis a-3 (1/2 iš 3,54 kv. m), ir rūsiu R-5 (plotas 20,27 kv. m) (priklausinių ir bendro naudojimo patalpų plotas: 22,04 kv. m), esantis Lazdijuose, Seinų g. 18-9, nuosavybės teise priklauso Lazdijų rajono savivaldybei ir įtrauktas į Lazdijų rajono savivaldybės administracijos apskaitą. Minėtas butas/patalpa-butas su bendro naudojimo patalpomis yra pripažintas nereikalingu ir netinkamu naudoti ir Lazdijų rajono savivaldybės tarybos 2014 m. lapkričio 13 d. sprendimu Nr. 5TS-1351 „Dėl viešame aukcione parduodamo Lazdijų rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ yra įrašytas į viešame aukcione parduodamų Lazdijų rajono savivaldybės nekilnojamojo turto ir kitų nekilnojamųjų daiktų sąrašą.

Kad butas/patalpa-butas su bendro naudojimo patalpomis būtų parduodamas viešo aukciono būdu, reikia atlikti jų įvertinimą ir pradinę pardavimo kainą tvirtinti Lazdijų rajono savivaldybės taryboje. Patvirtinus kainą, bus ruošiamos viešo aukciono sąlygos ir objektas bus parduodamas viešo aukciono būdu. Privatizavimo objektui butui/patalpai-butui su bendro naudojimo patalpomis (unikalus Nr. 5992-0001-0017:0009) nėra priskirta žemės sklypo dalis, todėl žemės sklypo ir daiktinių teisių į jį įregistravimą, detaliojo plano, žemės valdos projekto ar žemės sklypo plano, prilyginamo žemės reformos žemėtvarkos projektui, ar žemės sklypo plano, prilyginamo detaliojo teritorijų planavimo dokumentų parengimo išlaidos sudaro 0,00 Eur. Lazdijų rajono savivaldybė žemės sklypo parengimo išlaidų nepatyrė.

Vadovaujantis Lazdijų rajono savivaldybės nekilnojamųjų daiktų pardavimo viešo aukciono tvarkos aprašu, patvirtintu Lazdijų rajono savivaldybės administracijos direktoriaus 2015 m. rugsėjo 11 d. įsakymo Nr. 10V-582, 12 punktu, Ekonomikos skyrius, turėdamas individualų nekilnojamojo turto vertinimą, rengia Lazdijų rajono savivaldybės tarybos sprendimo projektą dėl viešame aukcione parduodamo nekilnojamojo daikto pradinės pardavimo kainos patvirtinimo. Dėl šios priežasties rengiamas tarybos sprendimas.

Šio projekto tikslas – tvirtinti buto (unikalus Nr. 5992-0001-0017:0009, bendras plotas 12,61 kv. m, pastatas, kuriame yra butas, pažymėtas plane 1A1p, statybos metai 1920 m., avarinis) su bendro naudojimo patalpomis a-3 (1/2 iš 3,54 kv. m) ir rūsiu R-5 (plotas 20,27 kv. m) (priklausinių ir bendro naudojimo patalpų plotas 22,04 kv. m), esančio Lazdijuose, Seinų g. 18-9, parduodamo viešame aukcione, pradinę bendrą nekilnojamojo turto pardavimo kainą – 500,00 Eur, iš jos: 500,00 Eur – pradinė nekilnojamojo turto pardavimo kaina. (Nekilnojamojo turto vertinimo ataskaitos 2018-10-24 turto vertės nustatymo pažymos Nr. 181034 kopija pridedama).

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistė Ineta Junelienė.

Ekonomikos skyriaus vyr. specialistė Ineta Junelienė